Laine Pant

Laine Silvere-Pant (aastani 1935 Laine Silbergleich, seejärel abiellumiseni Laine Silvere; 10. september 1911 Valguta – 4. november 2013) oli Kanada eesti seltsitegelane, Tartu Ülikooli auliige.

Ta omandas keskhariduse Eesti Noorsoo Kasvatuse Seltsi tütarlaste gümnaasiumis. Aastatel 1930–1935 õppis ta Tartu Ülikooli põllumajandusteaduskonnas. Sügisel 1930 astus ta Eesti Naisüliõpilaste Seltsi ja Akadeemilise Põllumajandusseltsi liikmeks. Ta on õppinud ka Tartu Ülikooli õigusteaduskonnas.

Aastatel 1935–1938 töötas ta ajakirja Agronoomia toimetuses. Aastal 1938 jätkas ta õpinguid Saksamaal toiduainete konserveerimise alal. Aastatel 1938–1940 töötas ta Kodumajanduskoja nõunikuna, 1941–1944 Jõgeval Uku veskite juhatajana.

Aastal 1944 siirdus ta Saksamaale, aastal 1944 Saksamaalt Kanadasse. Aastatel 1949–1977 töötas ta Torontos toiduainetööstuses (Campbell Soup'i firmas) kvaliteedikontrolli labori juhatajana.

 Isiklikku 
Tema vanemad olid Ants ja Maria Silvere. Aastal 1936 abiellus ta Siegfried Pandiga.

 Välislingid 
TÜ üliõpilased
Laine Pant — 95

Viited

Kategooria:Tartu Ülikooli põllumajandusteaduskonna vilistlased
Kategooria:Eesti Naisüliõpilaste Seltsi liikmed
Kategooria:Miina Härma Gümnaasiumi vilistlased
Kategooria:Eestlased Kanadas
Kategooria:Eesti üle 100-aastased
Kategooria:Sündinud 1911
Kategooria:Surnud 2013